## A gó játék Ing szabályai

A róla elnevezett szabályok megalkotója, a góprogram készítés nagy támogatója, az 1997 augusztusában elhunyt, kínai (Zhe Jiang) származású Ing Chang-Ki úr. A Taiwanon élt, sikeres üzletember elnöke és mecénása volt a róla elnevezett Ing alapítványnak. Az 1990 óta minden évben megrendezett Ing kupa első (Bécsi) versenyén a magyar Pocsai Tibor 3. helyezést ért el.

Az ING szabályok szabatos (szabálykönyv-szerű) leírása a közeljövőben megvalósítandó terveink egyike. Addig is egy rövid áttekintés, illetve néhány link, ahol további információk találhatók a témával kapcsolatban.
http://www.sfo.com/~falcon/ingterr.html
http://www.sfo.com/~falcon/
http://www.usgo.org/computer/ing.html
http://www.nbbj.com/GOEPEO~1.HTM
http://users.javanet.com/~bobmer/get_rich.htm
http://www.inx.de/~jasiek/newko.html
http://www.britgo.demon.co.uk/ing/rules.html

Akit pedig az egzakt szabályleírás érdekel, a következő címen találja: http://www.cs.cmu.edu/~wjh/go/rules/SST.html

###
A játék tartozékai

A játékot egy 19×19-es gó táblán játsszák. A táblán a metszéspontok száma 361. Ezen kívül ötféle méret lehetséges még, melyek a következők:

17x17 = 289,
15x15 = 225,
13x13 = 169,
11x11= 121,
9x9 = 81

A kövek száma 180 fekete és 180 fehér. A kövekhez speciális kőtartó tartozik a kövek számának ellenőrzésére, így a parti végén nem történhet hiba a végeredmény kiszámításában és az összes kő meglétét is ellenőrizni lehet.

Speciális ING óra segítségével mérhető a játékidő, azaz a játszma során felhasználható idő.

###
A játékidő elemei

- alapidő (nagyságát a versenykiírásnak kell tartalmaznia)
- pótidő, mely kétféle lehet:
  - byo-yomi-s, vagy
  - büntető pontos megoldás

  (az alkalmazott rendszert szintén a versenykiírásban kell előre meghatározni).

A büntető pontos megoldásnál a következő szabályok szerint kell eljárni:

alapidő túllépése | = 2 büntető pont
alapidő 1/6 -t meghaladó túllépés | = 4 büntető pont
alapidő 2/6 -t meghaladó túllépés | = 6 büntető pont
alapidő 3/6 -t meghaladó túllépés | = játszma elvesztése

A büntető pontokat a játszma végén kell a komival együtt pluszban vagy mínuszban odaadni az ellenfélnek.

###
Fogoly kövek

A saját kövek csoportjának levétele nem tiltott (a japán szabályok szerint tilos létrehozni öngyilkos lépést vagy csoportot).

Pl: Mint az ábrán látható Ing szabálynál fekete léphet a-ra.

Az élettelen köveket annak a játékosnak kell levennie, aki az utolsó életet elvette, függetlenül attól, hogy ez a saját, vagy az ellenfél alakzata volt. (A saját kövek levételének, pl. ko fenyegetésként lehet értelme.)

A fogoly köveket bárki gyűjtheti saját magánál vagy a levétel után egyből visszaadhatja az ellenfélnek.

###
A végeredmény kiszámítása

A komi = 7,5 pont

A semleges pontokat a két félnek felváltva kell betömnie (fontos, hogy itt nem szabad passzolni, amíg a táblán semleges pont található, mert minden egyes semleges pontra letett kő egy pontot ér). Miután betömtük a semleges pontokat, odaadjuk a komit és az esetleges büntető pontokat a komihoz hozzáadva vagy levonva.

| Ezután behelyezzük a komit (4 db fehér követ, ami 8 pont fehérnek, mert nem kell 4-t a saját területéből betömnie, és 4-el kevesebb a fekete területe) lehetőleg jól elkülönítve az egyik sarokba. Ezen az álláson látszik az elkülönített négy fehér kőből álló komi, és a végeredmény a komitól elkülönítve, amely 11,5 pont fekete javára.